Държавен вестник, бр. 36, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  36
Хисаря, и ще бъде преведено по банкова сметка 
№ BG49 CECB 979084C8105200, BIC: CECBBGSF, 
в „Централна кооперативна банка“ – АД, клон 
Карлово, офис Хисаря.
Мотиви: 
Със съвместна Заповед МЗ № РД-09-299 от 
23.05.2006 г./МОСВ № РД-711 от 29.09.2006 г. на 
министъра на здравеопазването и министъра 
на околната среда и водите е учредена санитар­
но-охранителната зона на находище „Хисаря“, 
гр. Хисаря, община Хисаря, област Пловдив 
(посочен под № 93 в приложение № 2 към чл. 14, 
т. 2 от Закона за водите): пояс I на каптирани 
естествени извори (КЕИ) „Топлица“ (Хавуз) + 
„Бистрица“ (Чулуджа) – общ пояс I с конфигура­
ция на правоъгълен многоъгълник, с площ 285 
кв. м и пояс I на каптиран естествен извор (КЕИ) 
„Момина сълза“ – съществуващ изграден пояс I с 
конфигурация на правоъгълник, с площ 30 кв. м.
Със Заповед № РД-05-165 от 24.04.2012 г. на 
кмета на община Хисаря, влязла в законна сила, 
съгласно Служебна бележка с изх. № 08-00-165 
от 29.05.2012 г., издадена от Община Хисаря, е 
одобрена промяна на подробния устройствен план 
(ПУП) – план за регулация и застрояване (ПРЗ) 
на урегулиран поземлен имот (УПИ) III – парк, 
кв. 26 по плана на гр. Хисаря (КЕИ „Момина 
сълза“, „Стублата“, „Топлица“, „Бистрица“, „Сон­
даж № 4“ и „Сондаж № 6“), като са образувани 
урегулиран поземлен имот (УПИ) IX-3063 – за 
минерален извор „Момина сълза“, СОЗ пояс I, 
кв. 26, с площ 30 кв. м, и урегулиран поземлен 
имот (УПИ) XII-3063 – за минерален извор „Би­
стрица“ и минерален извор „Топлица“, СОЗ пояс 
I, кв. 26, с площ 285 кв. м. Изрично е посочено, 
че застрояването в новообразуваните урегулирани 
поземлени имоти за минерални извори и сондажи 
в СОЗ, пояс I, е свързано само с дейности по 
добива на минерална вода – поддръжка на во­
довземните съоръжения и експлоатация, съгласно 
представения ПУП – ПРЗ.
В Министерството на регионалното разви­
тие и благоустройството е образувана преписка 
вх. № 90-05-2311 от 23.11.2012 г. по повод писмо на 
директора на Басейнова дирекция за управление 
на водите при Източнобеломорски район – Плов­
див, при Министерството на околната среда и 
водите, съдържащо предложение за иницииране 
на процедура по принудително отчуждаване на 
имоти – частна общинска собственост, намиращи 
се в гр. Хисаря, община Хисаря, област Пловдив, 
попадащи в пояс I на санитарно-охранителната 
зона (СОЗ) на находище за минерална вода 
„Хисаря“ – изключителна държавна собстве­
ност, актувано с акт за изключителна държавна 
собственост № 180 от 18.04.1997 г., утвърден от 
министъра на финансите. Съгласно чл. 17, ал. 2 
във връзка с ал. 1 от Закона за водите минерал­
ните води се актуват съобразно изискванията на 
Закона за държавната собственост по искане на 
министъра на околната среда и водите въз основа 
на представена от него информация.
Със съвместна Заповед № РД-02-14-2878 от 
30.11.2012 г./ЗМФ-1535 от 7.12.2012 г. на министъра 
на регионалното развитие и благоустройството и 
министъра на финансите е одобрено по отноше­
ние на наличието на основание за извършване 
на отчуждаване и по отношение на неговата 
финансова обезпеченост отчуждаване на уре­
гулирани поземлени имоти – частна общинска 
собственост, намиращи се в гр. Хисаря, община 
Хисаря, област Пловдив, върху които попада 
пояс I на санитарно-охранителната зона (СОЗ) 
на находище за минерална вода „Хисаря“ – из­
ключителна държавна собственост.
Съгласно разпоредбите на чл. 15 от Закона за 
водите и чл. 11, ал. 1 от Наредба № 3 от 2000 г. 
за условията и реда за проучване, проектиране, 
утвърждаване и експлоатация на санитарно-охра­
нителните зони около водоизточниците и съоръже­
нията за питейно-битово водоснабдяване и около 
водоизточниците на минерални води, използвани 
за лечебни, профилактични, питейни и хигиенни 
нужди, публична държавна собственост са и зе­
мите, заети от пояс I на санитарно-охранителните 
зони на водоизточниците и съоръженията за пи­
тейно-битово водоснабдяване, публична държавна 
собственост, и на водовземните съоръжения за 
минерални води по чл. 14, т. 2 от Закона за водите.
Инициирането на отчуждителната процедура 
на имотите – частна общинска собственост, е 
с оглед актуване на земите, попадащи в пояс I 
на санитарно-охранителната зона на находище 
„Хисаря“, като публична държавна собственост 
на основание цитираните правни норми.
Общият размер на паричното обезщетение 
на подлежащите на отчуждаване имоти – част­
на общинска собственост, е 22 860 лв. съгласно 
експертна оценка за определяне на пазарната 
стойност на имотите, изготвена от оценител на 
имоти от ноември 2012 г.
С оглед изложеното са налице правните ос­
нования, предвидени в Закона за държавната 
собственост и Закона за водите, за извършване 
на отчуждаването.
Определеното в тази заповед обезщетение 
след влизането є в сила ще бъде внесено от 
Басейнова дирекция за управление на водите 
при Източнобеломорски район – Пловдив, по 
сметка на Община Хисаря, което ще се изплати 
по банков път след представяне на удостоверение 
за тежести за всеки имот.
Контрол върху изпълнението на заповедта ще 
упражнявам лично.
Заповедта подлежи на обжалване в 14-дневен 
срок от обнародването є в „Държавен вестник“ 
пред Административния съд – Пловдив, чрез 
областния управител на област Пловдив.
Областен управител: 
Здр. Димитров
3277
ОБЩИНА „РОДОПИ“ – 
ОБЛАСТ ПЛОВДИВ
РЕШЕНИЕ № 64
от 28 март 2013 г.
На основание чл. 21, ал. 1, т. 11 ЗМСМА във 
връзка с чл. 129, ал. 1, чл. 134, ал. 2, т. 6 ЗУТ 
(ред., ДВ, бр. 17 от 2009 г., приложима на осно­
вание § 124, ал. 1 ЗИДЗУТ – ДВ, бр. 82 от 2012 г.) 
Общинският съвет „Родопи“ реши: